Polițiștii Biroului Rutier Râmnicu Vâlcea au fost sesizați sâmbătă seară că, la km 174 al DN 7, pe strada Calea București din municipiul Râmnicu Vâlcea, a avut loc un eveniment rutier soldat cu rănirea unei persoane.
Din primele verificări s-a stabilit faptul că ar fi avut loc o coliziune între două TIR-uri - anunță IPJ Valcea.
În urma impactului, un bărbat de 49 de ani, cetățean turc, conducătorul unuia dintre autotrenuri, a fost rănit. Acesta a fost transportat la spital în vederea acordării de îngrijiri medicale.
Polițiștii continuă cercetările pentru stabilirea cauzelor și împrejurărilor producerii evenimentului rutier.
Traficul este deviat pe strada Straubing.